1. ΠΡΟΕΔΡΙΚΟΝ ΔΙΑΤΑΓΜΑ της 15/26 Σεπτ. 1935 Περί εφαρμογής του οκταώρου εις τας βιομηχανίας επιπλοποιΐας. Άρθρον 1 Αι διατάξεις του παρόντος εφαρμόζονται εις τα επιπλοποιεία εν οις γίνεται χρήσις μηχανοκινήτων εργαλείων ή απασχολούνται πλέον των δέκα εργατών. Άρθρον 2 Αι ώραι εργασίας των εν τω προηγουμένω άρθρω αναφερομένων βιομηχανιών δεν επιτρέπεται όπως υπερβαίνωσι τας οκτώ ώρας καθ’ εκάστην και τας τεσσαράκοντα οκτώ καθ’ εβδομάδα. Αι ώραι αύται θεωρούνται πραγματικαί μη συμπεριλαμβανομένων των διακοπών ή διαλειμμάτων εργασίας. Άρθρον 3 Εις έκαστον των εν τοις προηγουμένοις άρθροις αναφερομένων καταστημάτων αναρτάται πίναξ, εν ω αναγράφονται αι ώραι ενάρξεως και λήξεως εργασίας και αι διακοπαί ή τα διαλείμματα αυτής. Οσάκις γίνεται η εργασία δι’ εναλλασσομένων ομάδων, αι ώραι εργασίας εκάστης ομάδος δεν δύναται να υπερβούν το κατά το προηγούμενον άρθρον ανώτατον χρονικόν όριον εργασίας. Εν τη περιπτώσει ταύτη δέον ν’ αναρτάται ιδιαίτερος πίναξ, εν ω αναγράφονται: α) το ονοματεπώνυμον των εργατών εκάστης ομάδος και β) αι ώραι ενάρξεως και λήξεως της εργασίας εκάστης ομάδος, ως και τα χρονικά όρια των διακοπών. Οι πίνακες ούτοι θεωρούνται και εγκρίνονται παρά του αρμοδίου επιθεωρητού ή επόπτου εργασίας ή, ελλείψει τοιούτου, παρά της οικείας αστυνομικής αρχής. Άρθρον 4 Υπέρβασις του κατά τα ανωτέρω χρονικού ορίου εργασίας επιτρέπεται εις περίπτωσιν δυστυχήματος, επελθόντος ή επικειμένου, ή εις περίπτωσιν επειγούσης εργασίας, εκτελεσθησομένης εις μηχανάς ή εργαλεία, ή εις περίπτωσιν ανωτέρας βίας, μόνον όμως καθ’ ο μέτρον αναγκαιοί τούτο ίνα αποτραπή σοβαρά βλάβη εις την τακτικήν πορείαν της εργασίας. Άρθρον 5 1.Επιτρέπεται, εν περιπτώσει εξαιρετικής συσσωρεύσεως εργασίας, υπέρβασις του κατά το άρθρ. 2 ανωτάτου χρονικού ορίου εργασίας επί δύο το πολύ ώρας καθ’ εκάστην, πλην του Σαββάτου, κατόπιν αδείας του αρμοδίου επιθεωρητού ή επόπτου εργασίας ή, ελλείψει τοιούτου, παρά της οικείας αστυνομικής αρχής. 2.Η κατά την προηγουμένην παράγραφον υπέρβασις δύναται να επιτρέπηται μέχρι δύο μηνών κατ’ έτος. 3.Το δια τας κατά την πρώτην παράγραφον προσθέτους ώρας αναλογούν ημερομίσθιον καταβάλλεται ηυξημένον τουλάχιστον κατά 25% εν σχέσει με το κανονικόν τοιούτο. 4.Αι κατά το παρόν άρθρον χορηγούμεναι άδειαι υπερβάσεως του κατά το άρθρ. 2 ανωτάτου χρονικού ορίου εργασίας αναφέρουν ρητώς τας ημέρας ενάρξεως και λήξεως της εργασίας και τας ημέρας της υπερβάσεως και το ποσοστόν της αυξήσεως του κανονικού ημερομισθίου. Αι άδειαι αύται αναγράφονται εις ειδικόν βιβλίον παρά των οργάνων της επιθεωρήσεως εργασίας ή της αστυνομικής αρχής, κοινοποιούνται δ’ εν αντιγράφω εις το υπουργείον Εθνικής Οικονομίας (Διεύθυνσις Επιθεωρήσεως Εργασίας). Άρθρον 6 Αι διατάξεις των προηγουμένων άρθρων του παρόντος δεν εφαρμόζονται επί προσώπων δι’ α δια νόμου ή συμφωνίας έχουν ορισθή βραχύτερος χρόνος εργασίας και μακρότεραι διακοπαί, είτε εν γένει είτε δι’ ωρισμένας ημέρας της εβδομάδος, ως και επί προσώπων κατεχόντων θέσιν εποπτείας ή διευθύνσεως ή θέσιν εμπιστευτικήν. Άρθρον 7 Οι παραβάται των διατάξεων του παρόντος διώκονται και τιμωρούνται κατά τας διατάξεις του άρθρ. 3 του ν. ΓπΛΔ΄ π. υγιεινής και ασφαλείας των εργατών και περί ωρών εργασίας,  ως     τούτο    ετροποποιήθη    δια     του     άρθρ.  6 Σελίς 259 Ώρες εργασίας σε διάφορα επαγγέλματα 15.Ι.ω.1 382 παρ. 3 του ν. 2193 της 5/13 Ιουν. 1920 και του άρθρ. 1 του ν. 2943 της 31 Ιουλ./8 Αυγ. 1922 π. τροποποιήσεως και συμπληρώσεως εργατικών νόμων. Η ισχύς του παρόντος άρχεται μετά 15 ημέρας από της δημοσιεύσεώς του εις την Εφημερίδα της Κυβερνήσεως. 